《送徐舜和使高丽十六韵》
明代·费宏

圣泽沾殊域，贤劳属近臣。卷书辞翠幄，持节出丹宸。

恩饯来浮蚁，宫袍赐瑞麟。赤心知报国，素志不谋身。

四牡遵涂急，三韩引领频。华夷元共主，符命此更新。

驿路千山晓，王正万里春。鳖桥成幻语，鸭绿是通津。

举国郊迎日，诸曹伴馆辰。龙须专晏席，鹘舞乐嘉宾。

赋手看前辈，词峰詟远人。端卿名久著，原父博无伦。

首夏应旋旆，同官每望尘。神功烦纪录，帝学待敷陈。

作者简介：费宏（1468年-1535年），字子充，号健斋。又号鹅湖，晚年自号湖东野老。江西省铅山县福惠乡烈桥人，明朝状元，内阁首辅。费宏自幼聪慧好学，13岁中信州府童子试“文元”，16岁中江西乡试“解元”，20岁中殿试“状元”，深受宪宗皇帝朱见深的赏识，把费宏留京任职。生于明朝中叶的费宏，少年聪慧，有济世之练达才干。仕途虽经曲折，然始终以高风亮节，与杨廷和、杨一清等人共治天下，深受君主、朝臣倚重，百姓称赞。